Antall personer registrert som helt ledige steg 300 i mars, viser sesongjusterte tall fra NAV.Summen av helt ledige og arbeidssøkere på tiltak (bruttoledigheten) falt med 300 personer.Nedgangen i bruttoledigheten må ifølge NAV sees i sammenheng med at antallet nye arbeidssøkere holder seg på et lavt nivå.Laveste siden 2009I mars registrerte 790 personer seg som nye arbeidssøkere hos NAV i gjennomsnitt hver virkedag.- Vi må tilbake til begynnelsen av 2009 for å finne like lav registrert arbeidsledighet, målt som andel av arbeidsstyrken. Vi ser nå tegn til at ledighetsnivået er i ferd med å stabilisere seg, og vi venter at antall helt ledige vil falle saktere framover enn det vi har sett det siste året, sier arbeids- og velferdsdirektør Sigrun Vågeng i en kommentar.Sesongjustert falt eller holdt antallet helt ledige seg stabilt i de fleste fylker, mens seks fylker opplevde økt ledighet.Ledigheten falt mest i Vest-Agder, mens den økte mest i Vestfold.Arbeidsledigheten har også holdt seg uendret eller falt for alle yrkesgrupper den siste måneden. Nedgangen i antallet helt ledige var størst innen barne- og ungdomsarbeid, mens økningen var størst for reiseliv og transport.68.800 helt ledigeVed utgangen av mars var 68.800 registrert som helt arbeidsledige hos NAV, en nedgang på 12.500 sammenlignet med mars i fjor.Ledigheten har dermed falt fra 2,9 til 2,5 prosent av arbeidsstyrken. 55 prosent av de helt ledige mottok dagpenger i mars.Konsensus pekte mot at ledigheten ville falle 0,1 prosentpoeng til 2,4 prosent.Sesongjustert var ledigheten 2,35 prosent i mars, som i praksis er uendret fra 2,36 prosent i februar og 2,37 prosent i januar. Totalt 88.800 personer var registrert som helt arbeidsledige eller arbeidssøkere som deltar på tiltak hos NAV (bruttoledigheten).Det er 15.200 færre enn for ett år siden, og tilsvarer 3,2 prosent av arbeidsstyrken, mot 3,7 prosent på samme tid i fjor.Artikkelen fortsetter under grafen.

- Rokker ikke renten- Ledigheten ser ut til å være marginalt høyere enn estimert av Norges Bank. I sin seneste pengepolitiske rapport så sentralbanken for seg en registrert ledighet på 2,35 prosent i 1. kvartal (kvartalsvis gjennomsnitt, sesongjustert), før den skulle svekke seg ytterligere til 2,28 prosent i 2. kvartal, skriver seniorøkonom Marius Gonsholt Hov i Handelsbanken Capital Markets i en «fast comment».Men avviket er ikke viktig, slik han ser det.- Dette vil ikke få Norges Bank til å revurdere sine planer om en renteøkning i september. Slik vi tolker arbeidsmarkedet, ser den seneste utviklingen ut til å støtte vårt syn, det vil si at den nedadgående trenden i registrert ledighet virker å flate litt ut. Merk at vi ser tentative tegn på yrkesdeltakelsen henter seg noe inn, hvilket isolert sett vil dempe den nedadgående trenden, fortsetter seniorøkonomen.Makroøkonom Jeanette Strøm Fjære i DNB Markets er enig i at tallene var marginalt på den svake siden. - Men trolig må vi forvente en mer stabil utvikling i ledigheten fremover, etter mange måneder med markant fall. Den lille økningen i tilgangen på nye arbeidssøkere støtter opp under dette. Ledigheten har kommet ned på et lavt nivå. Så lenge ledigheten fortsetter den nedadgående trenden, om enn i et roligere tempo, vil Norges Bank heve renten i september - som tydelig signalisert med forrige rentebane, skriver hun i en oppdatering fra meglerhuset.Færre ledige overaltNedgangen er størst innen ingeniør- og ikt-fag, med 33 prosent færre helt ledige. Nærmest kommer industriarbeid, med 27 prosent færre ledige.Ved utgangen av mars var arbeidsledigheten høyest innen bygg/anlegg og reiseliv/transport, med hhv. 4,4 og 4,1 prosent av arbeidsstyrken.Arbeidsledigheten var lavest innen undervisning, med 0,6 prosent.Faller mest i RogalandRogaland er fylket med størst nedgang, foran Vest-Agder.Førstnevnte har 31 prosent, sistnevnte 25 prosent færre helt ledige.Arbeidsledigheten er høyest i RAdjusting for normal seasonal variations, this implies the unemployment rate (S.A) was 2.35 percent in March, virtually unchanged from 2.36 percent in February and 2.37 percent in January. ogaland, Aust-Agder og Vestfold, alle med 3,1 prosent av arbeidsstyrken.Den laveste ledigheten finner vi i Sogn og Fjordane, med 1,6 prosent.28.800 nye ledige jobberI februar ble 39.800 nye ledige stillinger registrert på nav.no.- Antallet nye utlysninger i NAVs stillingsportal har økt betraktelig etter at det ble inngått samarbeid med ulike aktører i markedet, og fordi NAV forbedrer innhentingsmetodene. At det er en markant økning i statistikken over ledige stillinger det siste året kan derfor ikke tolkes som en økning i etterspørsel etter arbeidskraft alene, presiserer NAV.